Botsuana

El Botsuana o Botswana, ufisialmente ła Republica del Botswana (in tswana Lefatshe la Botswana) el xe on Stato de l’Africa del Sud.
El confina col Sudafrica a sudest, ła Namibia a ovest e nord, el Zanbia a nord e el Zimbabwe a nord-est.

 Zeografia 

No ghe xe montagne e l'aspeto generałe el xe queło de na pianura sperdua.

No el ga sbochi sol mare.
No ghe xe fiumi importanti, co ecezion del Limpopo al confin col Sudafrica e l'Okavango inte el nord. L’Okavango el ga el delta inte el deserto e tuta l'aqua ła se perde par evaporasion.

El Botswana el xe costituio ne la so majoria dal deserto del Kalahari.

 Storia 

 Antighità 
Ricatamenti archeołoxghi dimostra che ghe jera abitanti 17 000 ani prima de Cristo. I primi abitanti del Botswana iera omeni de la civiltà de la piera.
I do popoli piassè antichi, i san e i khoikhoi, i desende da sti primi abitanti. I san i xe caciatori, i khoikhoi i tende le bestie.

Domila ani fa, un grupo de bantu el xe rivà da la Tanzania. I jera agricoltori e i se ga sistemà inte la zona del Kgalagadi, inte el sud-ovest del paese.
I tswana, un grupo de pastori che i vien da la zona del fiume Vaal in Sudafrica. i xe rivai in Botswana scapando da i zulu inte el secolo XIX.

 Modernità 
La storia moderna del Botswana la xe tacà co la guera contro i boeri del Sudafrica. I boeri volea torse el Botswana che alora se ciamava Bechuanaland. I cai dei tswana i ga ciamà i inglexi.
I inglexi i ga conquistà tuto el paese par farsene na colonia. Lori no gavea intension de svilupare el paese. A lori ghe interesava soltanto de far na ferovia par andar dal Sudafrica a la Rhodesia ancò Zimbabwe. I colonialisti no i credea inte la posibilità de svilupare el Botswana e i no ga fato niente par aiudare la xente a vivar mejo.

 Indipendensa 
El Botswana el xe divegnù indipendente el 30 setembre 1966. El primo presidente el xe stà Seretse Khama, che el jera anca el cao dei Ngwato, el clan piassè grando dei tswana. Khama el gavea fondà el Bechuana Democratic Partyancò Botswana Democratic Party – "partio democràtego del Botswana", che el controla el paese da l'indipendenza.
El primo laoro del governo el xe stà quelo de pianificar el svilupo, ma no ghe jera schei. Inte el 1967, la De Beers Consolidated Mines of South Africa ła ga catà i diamanti rente a Orapa. El governo el ga permesso la costrusion de miniere, ma el ciapa el 70% dei schei.

El Botswana el xe tra i fondatori de la Front Line States "paesi de la linea del fronte", un grupo internasional che el conbateva contro el Sudafrica de l'apartheid. El Botswana el ga anca formà la Southern African Development Community (SADC), senpre par contrastar el Sudafrica.

Seretse Khama el xe morto inte el lujo del 1980 e Quett Masire el ga ciapà el so posto. Inte el 1988, Masire el ghe ga lasà el posto a Festus Mogae che el ga xà dito che el lasarà la presidenza a la fin del 2008. El prosimo presidente el sarà Ian Khama, fiol del primo presidente.

 Zeografia politega 
La caital ła xe Gaborone (300 000 abitanti).
Altre sità importanti łe xe Francistown, Maun, Molepolole.

 Demografia 
El Botswana el ga solo un milion e mexo de abitanti.
 Etnie 
Ancò, la majoria de la xente ła xe tswana

 Religion 
El 60% de la gente ła xe cristiana (i catoleghi xe el 6% de la popołasion).
El resto i segue le religioni tradisionali. Ghe xe un grupeto de musulmani (2%).

 Società 
L'aspetativa de vita ła xe cascà da 65 ani inte el 1990 a 38 ani de ancò.

Dopo el Swaziland, el Botswana el xe el paese african col piassà grande nùmaro de malai de AIDS. El governo el dixe che el 30% de la popołasion el xe infetà.

 Economia 
El 50% de la richeza del paese el vien da i minerałi.
I diamanti i costituise el 89% de le esportasioni, e el Botswana ancò el xe el piassè grande produtor de diamanti del mondo. Ghe xe miniere de diamanti a Orapa, oltre che a Jwageng e altre zone del Kalahari.
Rame, zinco, carbon e altri minerałi i costituise la majoria de le estrasion del paese.

 Gałeria de someje 

 Notasion 

Altri projeti

 Linganbi foresti